Andrejs Laņkovs

Andrejs Laņkovs (, dzimis  Ļeņingradā, Krievijas PFSR) ir Krievijas orientālists, Korejas pētnieks un publicists, kurš kopš 1992. gada dzīvo un strādā ārpus Krievijas, speciālists Korejas TDR jautājumos, kuros tiek uzskatīts par pasaules līmeņa ekspertu.

Dzimis strādnieka un tramvaja vadītājas ģimenē Ļeņingradas Ohtas rajonā. 1986. gadā absolvēja Ļeņingradas Valsts universitātes Orientālistikas fakultāti. 1989. gadā viņš pabeidza aspirantūras studijas Orientālistikas fakultātē, aizstāvot disertāciju par Korejas viduslaiku vēsturi ar nosaukumu ""Partijas" un politiskā cīņa Korejā 16.-18. gadsimtā". No 1989. līdz 1992. gadam pasniedza korejiešu valodu un Korejas vēsturi Ļeņingradas Valsts universitātes/Sanktpēterburgas Valsts universitātes Orientālistikas fakultātē.

No 1992. līdz 1996. gadam Laņkovs strādāja Dienvidkorejā. No 1996. līdz 2004. gadam viņš pasniedza korejiešu valodu un vēsturi Austrālijas Nacionālajā universitātē Kanberā. Kopš 2004. gada viņš atkal strādā Dienvidkorejā, Kukminas Universitātē Seulā, kur ieņem vēstures profesora amatu.

Līdz 2017. gada beigām viņš regulāri publicējās kā komentētājs un slejas autors Dienvidkorejas laikrakstā The Korea Times.The Korea Times. Andrei Lankov

Kopš aptuveni 2018. gada viņš ir regulārs komentētājs amerikāņu tīmekļa vietnē NK News, kas veltīta Ziemeļkorejai.

2025. gadā Krievijas varas iestādes viņam uzlika sodu par "dalību nevēlamā organizācijā",RIA. Суд оштрафовал корееведа Ланькова за участие в нежелательной организации tomēr tas netraucēja Laņkovam arī turpmāk darboties Krievijā, palīdzot organizēt ekskursijas uz Ziemeļkoreju no Vladivostokas.

2026. gada 24. februārī viņš tika aizturēts Rīgā, pirms sāka lekciju par tēmu "Ziemeļkoreja: ko vēlas augšas un no kā tās baidās". Pēc lekcijas organizatoru teiktā, Lankovs dažas dienas pirms tam bija iekļauts Latvijas melnajā sarakstā ar aizliegumu ieceļot valstī, tomēr viņš tika ielaists. Prese, atsaucoties uz Laņkova advokātu, atzīmēja, ka šādus lēmumus pieņem ārlietu ministre Baiba Braže, un aresta brīdī Laņkovu pavadīja strīdīgi vērtētais Krievijas uzņēmējs un Latvijas pilsonis Pjotrs Avens,Сота. Корееведа Ланькова в Ригу привезло агентство Мити Алешковского. На помощь задержанному Ланькову приехал Петр Авен kurš iepriekš bija uzsācis tiesvedību pret Braži, bet vairākas nedēļas pirms šī incidenta to pārtrauca. Pēc paša lūguma Laņkovs tika izraidīts uz Igauniju, kur viņam bija ieplānota nākošā lekcija.

 Grāmatas 

 평양 지붕의 밑 (Zem Phenjanas jumtiem)
 Северная Корея: Вчера и сегодня.
 북한현대정치사 (Ziemeļkorejas mūsdienu politiskā vēsture)
 Политическая борьба в Корее XVI—XVIII вв.
 Корея: Будни и праздники.
 From Stalin to Kim Il Sung
 1956: The Challenge to Kim Il Sung and the Failure of de-Stalinization in the DPRK.
 Неформальная история Северной Кореи.
 Быть корейцем.
 North of the Dmz: Essays on Daily Life in North Korea. Seattle
 The Dawn of Modern Korea
 Август, 1956 год. Кризис в Северной Корее
 The Real North Korea: Life and Politics in the Failed Stalinist Utopia
 К северу от 38-й параллели. Как живут в КНДР
 Корея: рывок в современность
 Не только кимчхи. История, культура и повседневная жизнь Кореи

 Atsauces 

 Ārējās saites 

Kategorija:Krievijas vēsturnieki
Kategorija:Ziemeļkoreja